Shalom ja tere õhtust! Eetris on TV7 lisraeli Uudised Jeruusalemmast.
Olen Erin Viner ja asendan Jonathan Hessenit.
Põhiteemad -
Neli IDF sõdurit said haavata
tulevahetuses palestiinlaste terrorirakuga,
kes vastutas paari päeva eest toimunud rünnaku eest.
Iisraeli peaminister riigi seadusandjaile:
USA on jõudmas kokkuleppele Iraaniga uraani rikastamise teemal
vastutasuks miljardite dollarite vabastamise eest.
Tundmatu lennuk tegi öise rünnaku Damaskuses.
Süüria süüdistab Iisraeli.
Iisraeli Kaitsejõud (IDF), Piiripolitsei eriüksused
ja Iisraeli Julgeolekuagentuur ISA ehk Shin Bet
tegid viimastel päevadel Läänekaldal Juudamaal, Samaarias ja Jordani orus
operatsiooni Lainemurdja osana põhjalikke terrorismivastaseid reide.
Operatiivtegevuse käigus
on alates pühapäeva õhtust tabatud üle 31 kahtlustatava.
IDF esinduse teatel avasid palestiinlastest püssimehed
mõningate vahistamiste käigus Iisraeli jõudude pihta tule,
millele nood vastasid samaga. Iisraellaste seas keegi viga ei saanud.
Kuid eilse missiooni käigus terroriraku liikmete tabamiseks,
kes vastutasid hiljutise tulistamisrünnaku eest,
said neli IDF sõdurit haavata tulevahetuses
tagaotsitavate palestiinlastest püssimeestega Ja'abadi küla lähedal.
IDF kinnitas, et kolm sõdurit said kergelt viga,
kuid neljas keskmiselt.
Nad kõik toimetati arstiabiks lähedalasuvasse haiglasse,
samas kui suur hulk sõjaväelasi tõhustasid terroristide tagaotsimist.
Esinedes Ameerika Juudi Komitee
Globaalse Foorumi igaaastasel konverentsil Tel Avivis
lubas Iisraeli endine kaitseminister Benny Gantz,
et kahtlustatavad võetakse vahi alla või elimineeritakse.
Olen kindel, et nagu alati,
tabavad meie julgeolekujõud terroristid
ja viivad nad kas vangi või hauda, kumb ka esimesena ei juhtuks.
Terror meenutab meile aeg-ajalt meie vajadust
jääda sisemiselt ühtseks,
et võiksime võita oma vaenlased.
Võidame kindlasti selle terroristide kamba,
nagu oleme teinud ka varem.
Süvenevate pingete teemal seoses Iraani tuumaedusammudega,
millele Iisrael vastab ettevalmistuste kiirendamisega
potentsiaalseks mitmesektoriliseks konfliktiks,
rõhutas Gantz, kes teenis varem IDF-i peastaabi 20. ülemana
ja juhib hetkel Knesseti opositsiooni, Islamivabariigist lähtuvat ohtu.
Neil päevil on Iraan üha lähemal tuumariigi lävepakule
ja rahastab oma terroriagente kogu maailmas.
See on globaalne võitlus maailmakorra pärast
ja regionaalse stabiilsuse säilitamiseks.
Kas see toimub Hamasi
ja Palestiina Islamidžihaadi terrori levitamise rahastamise kaudu;
või Hezbollah' kaudu,
kes mängib keskset rolli Liibanoni kokkuvarisemisel;
või houthide kaudu Jeemenis,
kes ähvardavad Saudi Araabiat ja AÜEd -
Iraani tegevus mõjutab kogu globaalset üldsust
ja kogu Lähis-Ida.
Pidage meeles, et tuumavihmavarju all
võib Iraan juhtida võimalikku võidurelvastumist Lähis-Idas
ja Iraani agressiooni tõusu kogu maailmas.
Nendel põhjustel peab maailm ta peatama.
Erukindral toonitas, et kui Teherani tuumaambitsioonide nurjamiseks
peetakse vajalikuks vastutustundlikku, vajalikku ja otsustavat aktsiooni,
toetavad kõik Jeruusalemma juhid nii koalitsioonis kui opositsioonis
mis tahes valitsust, kes Iraanile vastu hakkab.
Iisrael ei saa sellise reaalsusega leppida.
Iisraeli julgeoleku teemal -
Iisraeli koalitsiooni ja opositsiooni vahel ei saa mingit erinevust olema.
Kui Iraani vastu peaks vaja minema vastutustundlikku, vajalikku
ja otsustavat tegevust,
siis annan parteijuhina opositsioonis valitsusele täieliku toetuse.
Kahjuks oleme selle aktsiooni vajamisele
lähemal kui iial varem minevikus.
Loodan siiralt, et maailm tegutseb, enne kui see aeg saabub.
Kuigi Iisraeli mitmerindeline konflikt Iraani regionaalsete käsilaste vastu
on võimalik, olevat peaminister Benjamin Neanyahu
teatanud Iisraeli Knesseti välis- ja kaitsekomisjoni liikmeile,
et USA kokkulepe iraanlastega saab peagi teoks.
Netanyahu sõnul on USA presidendi Joe Bideni valitsus
pidanud ajatolla režiimiga kaudseid kõnelusi,
mis on viinud nn minilepipngu või teineteisemõistmiseni,
mis hõlmab iraanlaste lubadust peatada uraani rikastamine üle 60 %
vastutasuks USA nõusoleku eest lubada kolmandatel pooltel,
sh Iraagil ja Lõuna-Koreal vabastada miljardeid dollareid
Iraani sanktsioneeritud ressursse.
Washingtonis aga eitas USA Välisministeeriumi esindaja
Matthew Miller kategooriliselt mis tahes vahelepinguni jõudmist Iraaniga,
märkides samal ajal, et vaid osa raporteist ei vasta tõele,
tunnistamata siiski, kas mõni ka täpne on.
Viimastel päevadel on kõlanud mitmeid raporteid, mõned neist valed.
Ütlen paari asja.
Esiteks, meil on alati olnud võime edastada Iraanile sõnumeid,
kui see on USA huvides.
Teiseks, nagu oleme selle valitsuse algusest selgeks teinud,
on president lubanud otsustavalt tagada,
et Iraan ei saaks kunagi tuumarelva.
Ja usume, et diplomaatia on selle saavutamiseks parim viis.
Kuigi oleme sama selgelt öelnud, et me pole välistanud teisi võimalusi.
Ja spetsiifilisemalt tahtsin kommenteerida raportit,
et eksisteerib mingi vahelepe. See on täiesti vale.
Kui talt küsiti Iisraeli peaministri väidetava avalduse sõnastuse kohta,
rõhutas Miller, et kui mängus on USA huvid,
edastatakse rivaalriigile sõnumeid.
Ma ei räägi vahelepingust, kuid jah. Isegi Iraan eitas seda,
kuid nad on kinnitanud Omaani kohtumist
ja nüüd nad räägivad teineteise- mõistmisest teatud väikestes asjades,
mis Iraani väitel on mõeldud ilmselt usalduse kasvatamiseks
ja aluseks edasiste kõneluste alustamisele.
Jah. Ja ma ei kommenteeri neid raporteid rohkem kui öelda,
et oleme alati öelnud, et meil on võime
edastada Iraanile sõnumeid, kui see on USA huvides.
Tunnistades seejärel, et USA on andnud Iraagile loa
edastada Iraanile ligi 3 miljardi USD ulatuses külmutatud vahendeid,
püüdis Miller seda käiku õigustada,
kinnitades, et see on toimunud mitmeid aastaid
alates endise presidendi Donald Trumpi valitsusest.
Ütlen selle raporti kohta paar asja.
Esiteks, Iraan võib kasutada oma Iraagis hoitavaid vahendeid
vaid humanitaar- ja teistel sanktsioonide välistel eesmärkidel.
Teiseks on neid meetmeid kasutatud aastaid, alates eelmisest valitsusest,
kui USA on jätkuvalt heaks kiitnud sarnaseid tehinguid,
kooskõlas USA seadustega ja koostöös Iraagi valitsusega.
Need on humanitaarsed ja rutiinsed tehingud,
mis on kooskõlas kauaste USA seaduste ja praktikaga,
ning jätkame samas kõigi Iraani- teemaliste sanktsioonide rakendamist.
Süürias tegi tundmatu lennuk kaks täppisrünnakulainet
vähemalt kahe sõjalise rajatise pihta riigi pealinna lähedal.
Süüria režiimi kontrollitud uudistetoimetuse SANA teatel
ilmusid raketid Damaskuse taevasse viis minutit enne kella 2.00 öösel.
Kuigi käivitus Süüria õhutõrjesüsteem,
õnnestus enamikul rakettidel sihtmärki tabada
ja ulatuslikku kahju tekitada.
Lisaks kinnitas Süüria armee, et üks nende sõdureist sai tõsiselt viga,
kuigi ringlevate raportite väitel hukkus vähemalt kaks
ja veel viis said vigastada,
sh üks Iraani Revolutsioonikaardi IRGC Qudsi vägede tippliige.
Ja kuigi Süüria süüdistas nagu tavaliselt Iisraeli,
ei kinnitanud ega eitanud IDF esindus oma osalust rünnakuis,
kui neilt kommentaari palusime.
Aitäh, et vaatasite TV7 Iisraeli Uudiseid!
Kui meie saated teid õnnistavad
ja soovite kaasa aidata TV7 Iisraeli büroo tegevusele,
kaaluge nende rahalist toetamist.
Seda on võimalik teha veebilehel www.tv7israelnews.com
Julgustame palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Erin Viner. Õnnistatud õhtut!
Kohtumiseni homme samal ajal!
Tõlge: Monika Jaaguri